રાજકોટ, તા. ૪ : નીયો રાજકોટ ફાઉન્ડેશન અયોજીત શાસ્ત્રીય સંગીતના મેઘધનુષ્ય સમાન 'સપ્ત સંગીતિ ૨૦૧૮' કલા મહોત્સવના ત્રીજા દિવસ ની સાંજ વાયોલીન વાદનને અર્પણ કરાઇ હતી. વાયોલીન વાદનના કલાભિજ્ઞ, પદ્મભૂષણ સુ.શ્રી ડો.એમ.રાજમ અને તેમના પૌત્રી રાગિની શંકરે તેમની કલા થી રાજકોટની કલારસિક જનતાને મંત્ર મુગ્ધ કર્યા. આ સુરીલી સાંજની શરૂઆત દીપ પ્રાગટય દ્વારા કરાઇ. ત્રીજા દિવસના પેટ્રન કે.જે.કોટેચા ટ્ર્સ્ટના શ્રી મહેશભાઇ અને દિપ્તીબેનના હસ્તે દિપ પ્રાગટય કરાયુ, તેમા સાથે નીયો રાજકોટ ફાઉન્ડેશનના ડિરેકટરો શ્રીઓ જેમા સર્વે, પરાક્રમસિંહ જાડેજા, મુકેશભાઇ શેઠ, દિપકભાઇ રિંડાણી, વિક્રમભાઇ સંઘાણી, હિરેનભાઇ સોઢા, અતુલભાઇ કાલરિયા, અને અરવિંદભાઇ પટેલ જોડાયા હતા. બીજા દિવસના અન્ય પેટ્રન ફિલ્ડમાર્શલ ગ્રુપના પોપટભાઇ પટેલ પરિવાર નુ શાબ્દિક અભિવાદન કરાયુ હતુ.